Lav et referat af nedenstående tekst:

Tekst:
De er forsvarende DM-vindere og kan måske snart blive dobbelt forsvarende mestre i Metal Ligaen. Bedømt ud fra aftenens resultat kan pokalen i hvert fald meget vel ende på Aalborg-hænder. For Pirates er i DM-finalen, efter de onsdag aften uddelte tørre tæsk til Herlev Eagles i en kamp, der velsagtens kan betegnes som en ensidig affære. Pirates var nemlig ovenpå fra start til slut og knuste Herlev med hele 5-1. Herlev har ikke fået et ben til jorden i semifinaleserien, som Aalborg-holdet har vundet 4-0. Garth Murrays tropper kom allerede på sejrskurs efter knap otte minutter, da Tobias Ladehoff sendte pucken i nettet. Bare et halvt minut senere var føringen fordoblet, da pirates udnyttede et overtal. Thomas Spelling blev noteret for den anden scoring. Herlev formåede derefter at puste en lille smule liv i opgøret med en reducering, men lige lidt hjalp det. De forsvarende danske mestre så sig ikke tilbage. Victor Rollin Carlsson udnyttede en stor Herlev-fejl og kvitterede med en 3-1-scoring. Derfra var der ingen tvivl om resultatet, og Nikolaj Carstensen og Trevor Gooch fuldendte ydmygelsen. Se nogle af kampens mål I finalen venter Herning Blue Fox eller Esbjerg Energy. Som det ser ud nu, er der størst sandsynlighed for, at modstanderen på isen bliver Herning, som fører den anden semifinaleserie 3-1.

Referat:
Koldblodige Pirates skulle blot bruge én chance for at lukke semifinalen.